turjo4nis/wikipedia-bn-dump-20250701 huggingface dataset:
আবদুর রউফ চৌধুরী

আবদুর রউফ চৌধুরী (জন্ম: ৮ আগস্ট ১৯৩৫- মৃত্যু: ২৪ জুলাই ২০১৪) একজন মুক্তিযোদ্ধা, বাংলাদেশ জাতীয়তাবাদী দলের রাজনীতিবিদ এবং কুষ্টিয়া-২ (ভেড়ামারা-মিরপুর) আসনের সাবেক সংসদ সদস্য। তিনি ১৯৭০ সালের নির্বাচনে পূর্ব পাকিস্তান প্রাদেশিক পরিষদের সদস্য (এমপিএ) নির্বাচিত হন। ১৯৭৩ সালে বাংলাদেশ আওয়ামী লীগ থেকে এবং ১৯৯১ সালে বাংলাদেশ জাতীয়তাবাদী দল (বিএনপি) থেকে সাংসদ নির্বাচিত হন।

জন্ম ও প্রাথমিক জীবন 
আবদুর রউফ চৌধুরী ৮ আগস্ট ১৯৩৫ সালে ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) কুষ্টিয়া জেলার মিরপুর উপজেলাধীন ছত্রগাছা গ্রামে জন্মগ্রহণ করেন। তার পিতা মরহুম আব্দুল জব্বার চৌধুরী। তিনি ১৯৫০ সালে কুষ্টিয়ার মুসলিম হাই স্কুল থেকে ম্যাট্রিকুলেশন পাশ করেন। ১৯৬২ সালে কুষ্টিয়া সরকারি কলেজ থেকে স্নাতক ডিগ্রি অর্জন করে সেই বছরই ঢাকা বিশ্ববিদ্যালয়ে আইন বিভাগে ভর্তি হয়ে কোর্স সমাপ্ত করেন। কিন্তু পরীক্ষার সময় সেফটি এক্টে কারাবরন করার কারণে পরীক্ষা দেয়া সম্ভব হয়নি।

রাজনৈতিক ও কর্মজীবন 
আবদুর রউফ চৌধুরী মুসলিম ছাত্রলীগের সেচ্ছাসেবক বাহিনীর সদস্য ও কুষ্টিয়া জেলা শাখা ছাত্রলীগের নেতা হিসেবে ১৯৫২ সালে ভাষা আন্দোলনে অংশগ্রহণ করেন। ১৯৫৭ - ৫৮ সালে কুষ্টিয়া কলেজ ছাত্র সংসদের ভি,পি নির্বাচিত হন। ১৯৬২ সালে ঢাকা বিশবিদ্যালয় ছাত্রলীগের সভাপতি হন এবং শিক্ষা কমিশন রিপোর্টের বিরুদ্ধে সক্রিয় ভূমিকা পালন করেন।

১৯৬৩ সালে তিনি ছাত্রলীগের কেন্দ্রীয় কমিটির "গঠনতন্ত্র ও কর্মসূচী প্রনয়ন " সাবকমটির আহবায়ক নির্বাচিত হন এবং কেন্দ্রীয় কাউন্সিলে তার পেশকৃত "গঠনতন্ত্র ও কর্মসূচি " গৃহীত হয়। আইয়ুব খান বিরোধী আন্দোলনে কুষ্টিয়া জেলায় উল্লেখযোগ্য ভূমিকা পালন করেন। একই বছর রাজশাহী বিশ্ববিদ্যালয়ে চ্যান্সেলর গভর্নর মোনায়েম খানের উপস্থিতির বিরুদ্ধে আন্দোলনে তিনি নেতৃত্ব দেন এবং গ্রেফতার হন। ১৯৬৬ সালে তিনি কুষ্টিয়া জেলা আওয়ামীলীগের সাধারণ সম্পাদক নির্বাচিত হন। ঊনসত্তরের গনঅভ্যুত্থানে তিনি সক্রিয় ভূমিকা পালন করেন। ১৯৭০ সালের নির্বাচনে পূর্ব পাকিস্তান প্রাদেশিক পরিষদের সদস্য ( এমপিএ) নির্বাচিত হন। ১৯৭১ সালে কুষ্টিয়ায় মুক্তিযুদ্ধে নেতৃত্ব দেন। মুক্তিযুদ্ধকালীন এমসিএ ও দক্ষিণ-পশ্চিম অঞ্চলের জোনাল কমান্ড কাউন্সিলের চেয়ারম্যান ছিলেন। বাংলাদেশের সংবিধান রচনা কমিটির সদস্য ছিলেন তিনি। সে সময় কুষ্টিয়ার ত্রান ও পুনর্বাসন কমিটির চেয়ারম্যান নিযুক্ত করা হয়। তিনি কুষ্টিয়া জেলা আওয়ামীলীগের সভাপতি নির্বাচিত হন এবং ১৯৭৩ সালের জাতীয় নির্বাচনে সংসদ সদস্য নির্বাচিত হন। ১৯৭৬ সালে ডেমোক্রেটিক লীগের অন্যতম প্রতিষ্ঠাতা সদস্য ও জাতীয় কমিটির সহসভাপতি নির্বাচিত হন। ১৯৯০ সালে ডেমোক্রেটিক লীগ বিলুপ্ত করে বাংলাদেশ জাতীয়তাবাদী দলে যোগ দিয়ে ২৭ ফেব্রুয়ারি ১৯৯১ সালের নির্বাচনে তিনি সংসদ সদস্য নির্বাচিত হন।

পারিবারিক জীবন 
আবদুর রউফ চৌধুরীর স্ত্রী নার্গিস চৌধুরী একজন আইনজীবী ও সমাজ সেবিক। বড় ছেলে ব্যারিস্টার রাগীব রউফ চৌধুরী সুপ্রিমকোর্টের আইনজীবী, ছোট পুত্র সারেক রউফ চৌধুরী। কন্যা আলমা চৌধুরী।

মৃত্যু 
আবদুর রউফ চৌধুরী ২৪ জুলাই ২০১৪ সালে বাংলাদেশের ঢাকার ল্যাবএইড হাসপাতালে চিকিৎসাধীন অবস্থায় তিনি মারা যান।

তথ্যসূত্র 

কুষ্টিয়া জেলার রাজনীতিবিদ
১৯৩৫-এ জন্ম
২০১৪-এ মৃত্যু
বাংলাদেশ আওয়ামী লীগের সাবেক রাজনীতিবিদ
বাংলাদেশ জাতীয়তাবাদী দলের রাজনীতিবিদ
প্রথম জাতীয় সংসদ সদস্য
পঞ্চম জাতীয় সংসদ সদস্য
ঢাকা বিশ্ববিদ্যালয়ের প্রাক্তন শিক্ষার্থী
বাংলাদেশের স্বাধীনতা যুদ্ধে জড়িত ব্যক্তি
মুক্তিবাহিনীর কর্মকর্তা
বাংলাদেশ কৃষক শ্রমিক আওয়ামী লীগের রাজনীতিবিদ
কুষ্টিয়া সরকারি কলেজের প্রাক্তন শিক্ষার্থী
গোলাম সারোয়ার হুসেইনী

শাহ সৈয়দ গোলাম সারোয়ার হুসেইনী তৎকালীন বেঙ্গল প্রেসিডেন্সির লক্ষ্মীপুরের একজন রাজনীতিবিদ ও ধর্মীয় নেতা ছিলেন। তিনি তৎকালীন বঙ্গীয় আইনসভার একজন সদস্য ছিলেন। ১৯৩৭ সালে তিনি কৃষক প্রজা পার্টির টিকিটে আইনপ্রণেতা হিসেবে নির্বাচিত হলেও ১৯৪৬ সালে তিনি পরাজিত হন।

জন্ম ও বংশ
শাহ সৈয়দ গোলাম সারোয়ার হুসেইনী অবিভক্ত নোয়াখালী জেলার লক্ষ্মীপুর মহকুমার রামগঞ্জ থানার শ্যামপুর গাঁয়ে জন্মগ্রহণ করেছিলেন। তাঁর বাপ-দাদারা শ্যামপুর দায়রা শরীফের পীর সাহেবান হিসাবে পরিচিত ছিলেন। তাঁর পূর্বপুরুষরা দিল্লী হতে এ অঞ্চলের রায়পুরে এসেছিলেন।

সমালোচনা
কলকাতা দাঙ্গার পর লক্ষ্মীপুরের রামগঞ্জে হিন্দু জমিদার কতৃক মুসলমানদের বলি দেবার একটি গুজব ছড়িয়ে পড়ে। এই বিষয়টি নিয়ে সুরাহা হওয়ার জন্য গোলাম সারোয়ার হুসেইনী চৌকিদারের মারফৎ জমিদারের কাছে একটি চিঠি পাঠান, কিন্ত জমিদার এতে কোন রকম প্রতিউত্তর বা সাড়া দেয়নি। যার ফলে গোলাম সারোয়ার হুসেইনী সকালে শাহ্‌পুর বাজারে তার অনুগত ভক্ত এবং মুসলমানদের এক সমাবেশ ডাকেন। সেখানে গোলাম সারোয়ার হুসেইনী মুসলমানদের সেই সময়কার অবস্থান তুলে ধরেন এবং হিন্দু জমিদারকে উৎখাত করার ডাক দেন। নোয়াখালী দাঙ্গা সংঘটনের ক্ষেত্রে এই সমাবেশটি ভূমিকা পালন করার অভিযোগ আছে।

মিয়ার ফৌজ
গোলাম সারোয়ার হুসেইনী পীর ছাড়াও তিনি ছিলেন নোয়াখালী কৃষক সমিতির অত্যন্ত প্রভাবশালী নেতা। কৃষকের খাজনা মওকুফ, ঋণ সালিশি বোর্ড থেকে সুদ ব্যবসায়ীদের উৎখাত করা এবং জমিদারি বাজার বয়কট করার আন্দোলনে নেতৃত্ব দিয়ে তিনি তৎকালীন নোয়াখালীর ক্ষমতাধর হিন্দু জমিদার এবং মহাজনদের চক্ষুশূল হয়েছিলেন।

রায়পুরের জমিদার চিত্তরঞ্জন রায় চৌধুরী নোয়াখালীতে তৎকালীন মুসলমানদের ক্রমবর্ধমান রাজনৈতিক শক্তিকে মেনে নিতে পারছিলেন না। ফলে এই নিয়ে তার সাথে গোলাম সারোয়ার হুসেইনীর দ্বন্দ্ব শুরু হয়। গোলাম সারোয়ার হুসেইনী এই বিষয়ে কংগ্রেসের বিভিন্ন নেতা এমনকি মোহনদাস করমচাঁদ গান্ধীর কাছেও চিঠি পাঠিয়ে জমিদারের অত্যাচারের কথা জানান এবং তার বিরুদ্ধে ব্যবস্থা নেয়ার অনুরোধ করেন। কিন্তু কোন সাড়া না পেয়ে তিনি নিজেই চিত্তরঞ্জন রায় চৌধুরীর বিরুদ্ধে সশস্ত্র প্রতিরোধের ডাক দেন। ফলে তার অধীনে এক আধাসামরিক বাহিনী মিয়ার ফৌজ গড়ে উঠে।

তথ্যসূত্র

লক্ষ্মীপুর জেলার রাজনীতিবিদ
বৃহত্তর নোয়াখালীর ইসলামি ব্যক্তিত্ব
২০শ শতাব্দীর বাঙালি
কৃষক শ্রমিক পার্টির রাজনীতিবিদ
বঙ্গীয় আইনসভার সদস্য ১৯৩৭-১৯৪৫
উচ্চ প্রযুক্তি

উচ্চ প্রযুক্তি বলতে সাধারণ অর্থে একেবারে সাম্প্রতিক সময়ে উদ্ভাবিত অগ্রসর প্রযুক্তিকে বোঝায়। ইংরেজি পরিভাষাতে এগুলিকে হাই টেক (High tech, যা "হাই টেকনোলজি" "High technology" পরিভাষার সংক্ষিপ্ত রূপ) বলা হয়; অনেক সময় এগুলিকে "ফ্রন্টিয়ার টেকনোলজি" বা "ফ্রন্টিয়ার টেক" (frontier technology বা frontier tech, অর্থাৎ "সীমান্তবর্তী প্রযুক্তি") নামেও ডাকা হয়। বিংশ শতাব্দীর দ্বিতীয়ার্ধের শুরুতে ১৯৫০-এর দশকে সম্ভবত মার্কিন যুক্তরাষ্ট্রের দ্য নিউ ইয়র্ক টাইমস পত্রিকার একটি নিবন্ধে প্রথম ইংরেজি ভাষায় "হাই টেকনোলজি" শব্দগুচ্ছটি মুদ্রিত হয়। নিবন্ধটিতে পশ্চিম ইউরোপে পারমাণবিক শক্তির ব্যবহার সম্পর্কে আলোচনা করতে গিয়ে শব্দগুচ্ছটি প্রয়োগ করা হয়। ১৯৬৯ সালে অর্থ-সংক্রান্ত একটি নিবন্ধে রবার্ট মেটস শব্দগুচ্ছটিকে ব্যবহার করেন: "Arthur H. Collins of Collins Radio controls a score of high technology patents in variety of fields." ১৯৭১ সালে তিনি আবারও সংক্ষিপ্ত "হাই টেক" শব্দগুচ্ছটি ব্যবহার করেন।

আন্তর্জাতিক কৃতিস্বত্ব শ্রেণিবিভাজন ব্যবস্থা (International patent classification) অনুযায়ী নিম্নলিখিত প্রযুক্তি ক্ষেত্রগুলিকে উচ্চ প্রযুক্তি হিসেবে গণ্য করা হয়:
 বিমান প্রযুক্তি
 যোগাযোগ প্রযুক্তি (টেলিযোগাযোগ ও বেতার যোগাযোগ)
 কম্পিউটার প্রযুক্তি
 স্বয়ংক্রিয় ব্যবসা সরঞ্জাম প্রযুক্তি
 লেজার প্রযুক্তি
 অণুজীব প্রযুক্তি ও বংশাণু প্রকৌশল
 অর্ধপরিবাহী প্রযুক্তি

এছাড়া অস্ত্র প্রযুক্তি, রাসায়নিক প্রযুক্তি (জীবাণুনাশক, তেজস্ক্রিয় পদার্থ), বৈদ্যুতিক প্রযুক্তি, বৈজ্ঞানিক সরঞ্জাম প্রযুক্তি, ইলেকট্রনিক প্রযুক্তি, ঔষধনির্মাণ প্রযুক্তি, আলোকীয় প্রযুক্তি, রোবটীয় প্রযুক্তি ও মহাকাশযান নির্মাণ প্রযুক্তিকেও উচ্চ প্রযুক্তি হিসেবে গণ্য করা হয়।

তথ্যসূত্র 

ধরন অনুযায়ী প্রযুক্তি
নকশা প্রণয়ন
আলি আনসার

আলি আনসার একজন ভারতীয় রাজনীতিবিদ ছিলেন যিনি ভারতের কমিউনিস্ট পার্টির রাজনীতির সাথে যুক্ত ছিলেন। ১৯৭২ সালে তিনি পশ্চিমবঙ্গ বিধানসভায় কল্যাণপুরের বিধায়ক হিসেবে নির্বাচিত হয়েছিলেন। তিনি ২০১৫ সালের ৩০ নভেম্বর ৮৬ বছর বয়সে মৃত্যুবরণ করেন।

তথ্যসূত্র 

১৯২০-এর দশকে জন্ম
২০১৫-এ মৃত্যু
পশ্চিমবঙ্গের রাজনীতিবিদ
পশ্চিমবঙ্গের ভারতের কমিউনিস্ট পার্টির রাজনীতিবিদ
পশ্চিমবঙ্গ বিধানসভার সদস্য ১৯৭২-১৯৭৭
ইকবাল হোসাইন

ইকবাল হোসাইন (জন্ম: ১৪ ই জানুয়ারি ১৯৮৯) একজন কাতারি ক্রিকেটার। দক্ষিণ আফ্রিকায় ২০১৭ আইসিসি ওয়ার্ল্ড ক্রিকেট লীগ পঞ্চম বিভাগ টুর্নামেন্টের জন্য তাকে কাতারের দলে অন্তর্ভুক্ত করা হয়েছিল। তিনি ৩ সেপ্টেম্বর ২০১৭ তে কেইম্যান দ্বীপপুঞ্জের বিপক্ষে কাতারের উদ্বোধনী খেলায় খেলেন।

২০১৯ সালের এসিসি পশ্চিমাঞ্চলীয় টুয়েন্টি২০ টুর্নামেন্টে তিনি ২১ জানুয়ারী, ২০১৯ এ সৌদি আরবের বিপক্ষে কাতারের হয়ে টুয়েন্টি২০ আন্তর্জাতিক (টি২০আই) ক্রিকেটে অভিষেক

করেছিলেন। তিনি ২০১৮-১৯ আইসিসি টি২০ বিশ্বকাপ এশিয়া বাছাইপর্ব প্রতিযোগিতার আঞ্চলিক ফাইনালে সেরা উইকেট শিকারী ছিলেন, যেখানে তিনি চার ম্যাচে ১২টি উইকেট লাভ করেন।

২০১৯ সালের সেপ্টেম্বরে, তাকে ২০১৯ মালয়েশিয়া ক্রিকেট বিশ্বকাপ চ্যালেঞ্জ লীগ এ প্রতিযোগিতার জন্য কাতার দলের অধিনায়ক হিসাবে মনোনীত করা হয়েছিল। তিনি ১৭ সেপ্টেম্বর ২০১৯ তারিখে ক্রিকেট বিশ্বকাপ চ্যালেঞ্জ লিগ এ প্রতিযোগিতায় সিঙ্গাপুরের বিপক্ষে কাতারের হয়ে লিস্ট এ ক্রিকেটে অভিষেক করেছিলেন।

তথ্যসূত্র

বহিঃসংযোগ 

 Iqbal Hussain

জন্মের স্থান অনুপস্থিত (জীবিত ব্যক্তি)
জীবিত ব্যক্তি
১৯৮৯-এ জন্ম
কাতারি ক্রিকেটার
কাতারের টুয়েন্টি২০ আন্তর্জাতিক ক্রিকেটার
জাতীয় ক্রিকেট দলের অধিনায়ক
আই, মি অউর ম্যায়

আই, মি অউর ম্যায় হলো একটি বলিউড রোম্যান্টিক কমেডি চলচ্চিত্র। এটি পরিচালক কপিল শর্মা পরিচালিত প্রথম ছবি। এই ছবিতে মুখ্য ভূমিকায় অভিনয় করেন জন আব্রাহাম, প্রাচী দেসাই ও চিত্রাঙ্গদা সিং। ছবিটি মুক্তি পায় ২০১৩ সালের ১ মার্চ। বক্স অফিসে ছবিটি ফ্লপ ঘোষিত হয়।

কাহিনি-সারাংশ 
ঈশান (জন আব্রাহাম) হলেন মুম্বইয়ের একজন আকর্ষণীয়, সুদর্শন সংগীত প্রযোজক। তিনি তার মায়ের (জারিনা ওয়াহাব) নয়নের মণি। দিদি শিবানীর (মিনি মাথুর) সব সময় তাকে রক্ষা করেন। তিনি তার প্রেমিকা অনুষ্কার (চিত্রাঙ্গদা সিং) সঙ্গে থাকেন এবং বিনা প্রশ্নে তার সব কথা মেনে নেন। সম্পর্কের ব্যাপারে দায়িত্বহীনতার জন্য একদিন অনুষ্কা তাকে বাড়ি থেকে বের করে দেয়।

তার জীবনে আসেন তার নতুন প্রতিবেশিনী গৌরী (প্রাচী দেসাই)। তিনি গৌরীর প্রেমে পড়ে যান। যখন ঈশানকে চাকরি ছাড়তে বাধ্য করা হয়, সেই সময় গৌরী তাকে নিজস্ব মিউজিক কোম্পানি গড়ে তুলতে উৎসাহ দেয়। ঈশান যখন নিজের সংগীত জীবন নিয়ে মগ্ন, সেই সময় অনুষ্কার গর্ভে তার সন্তান আসে। কিন্তু দায়িত্বজ্ঞানহীন বলে অনুষ্কা সেই কথা ঈশানকে জানান না। কিন্তু কয়েকদিন বাদে ঈশান জানতে পারেন যে, তার প্রাক্তন প্রেমিকার গর্ভে তার সন্তান এসেছে। গৌরী প্যারিসে একটি স্কলারশিপ পান। ঈশান ও গৌরী ঠিক করেন তার একটি অ্যালবাম প্রকাশের পর তারা সেখানেই থাকবেন।

অ্যালবাম প্রকাশের দিন অনুষ্কার প্রসববেদনা ওঠে। নিজের দায়িত্বের কথা মনে করে ঈশান তাকে হাসপাতালে নিয়ে যান এবং অনুষ্কা এক কন্যা সন্তানের জন্ম দেন। পরিস্থিতি বুঝতে পেরে গৌরী প্যারিস চলে যান। আট মাস পর দেখা যায়, ঈশান ও তার কন্যা সন্তান দিয়া গৌরীর সঙ্গে কথা বলছেন। তিনি কিছুদিন পরেই দেশে ফিরবেন। অন্যদিকে অনুষ্কা অপর একজনকে বিয়ে করে সুখে জীবন কাটাচ্ছেন।

কলাকুশলী 
 জন আব্রাহাম - ঈশান সাভারওয়াল
 প্রাচী দেসাই - গৌরী দণ্ডেকর
 চিত্রাঙ্গদা সিং - অনুষ্কা
 জারিনা ওয়াহাব - নিশা সাভারওয়াল
 প্রিয়াঙ্কা শর্মা - তরুণী
 এরোল পিটার মার্কস – তরুণ মেহরা
 রাইমা সেন – বীণা চন্দোক
 সমীর সোনি (বিশেষ উপস্থিতি)
 ফলক শাবির - “সাজনা” (আনপ্লাগড) গানে ক্যামিও উপস্থিতি

মুক্তি 
ছবিটি ২০১২ সালের ডিসেম্বরে মুক্তি পাওয়ার কথা ছিল। কিন্তু এটি মুক্তি পায় ২০১৩ সালের মার্চে। ২০১৩ সালের ২৮ জানুয়ারি ছবিটির থিয়েট্রিক্যাল ট্রেলার মুক্তি পায়।

সমালোচকদের প্রতিক্রিয়া 
আই, মি অউর ম্যায় সমালোচকদের থেকে মিশ্র প্রতিক্রিয়া লাভ করে। ইন.কম-এর আলিশা কোলহো ছবিটিকে পাঁচে ৩.৫ দিয়ে এটির প্রশংসাই করেন। রিডিফ.কম-এর নিশি তিওয়ারি ছবিটি ২/৫ দিয়ে ছবিটির আখ্যানভাগের দুর্বলতার কথা উল্লেখ করেন।

সাউন্ডট্র্যাক 

১৯৮৯ সালে মুক্তিপ্রাপ্ত শ্রীদেবী অভিনীত বলিউড কমেডি ছবির ''চালবাজ’’-এর “না জানে কাহাঁ সে আয়ি হ্যায়” গানটি এই ছবিতে পুনঃসৃজিত হয়। অ্যালবামে সাতটি ট্র্যাক আছে। এগুলির সুরকার শচীন-জিগর, গৌরব দাশগুপ্ত, পাকিস্তানি শিল্পী ফলক শাবির ও রাঘব সাচার।

ট্র্যাক তালিকা

তথ্যসূত্র

বহিঃসংযোগ 

 

ভারতীয় চলচ্চিত্র
ভারতীয় রোম্যান্টিক কমেডি চলচ্চিত্র
আইটেম নাম্বার বিশিষ্ট চলচ্চিত্র
২০১০-এর দশকের হিন্দি ভাষার চলচ্চিত্র
২০১৩-এর চলচ্চিত্র
ভারতীয় প্রণয়ধর্মী হাস্যরসাত্মক চলচ্চিত্র
শেখ ওমর আলি

শেখ ওমর আলি একজন ভারতীয় রাজনীতিবিদ ছিলেন যিনি সর্বভারতীয় তৃণমূল কংগ্রেসের রাজনীতির সাথে যুক্ত ছিলেন। তিনি পশ্চিমবঙ্গ বিধানসভার সদস্য ছিলেন।

শেখ ওমর আলি ১৯৭১ সাল থেকে ১৯৯৬ সাল পর্যন্ত পশ্চিমবঙ্গ বিধানসভায় পাঁশকুড়া পশ্চিমের বিধায়ক হিসেবে দায়িত্ব পালন করেছেন। তিনি ১৯৯৭ সালে ভারতের কমিউনিস্ট পার্টি থেকে ভারতের কমিউনিস্ট পার্টি (মার্ক্সবাদী) এ যোগদান করেন। এরপর তিনি ১৯৯৮ সালের উপনির্বাচনে নন্দনপুর থেকে পশ্চিমবঙ্গ বিধানসভার সদস্য হিসেবে নির্বাচিত হন। তারপর, তিনি পুনরায় দল পরিবর্তন করেন ও সর্বভারতীয় তৃণমূল কংগ্রেসে যোগদান করেন। ২০১১ সালে তিনি পাঁশকুড়া পশ্চিম থেকে পশ্চিমবঙ্গ বিধানসভার সদস্য হিসেবে নির্বাচিত হন। তিনি ২০১৫ সালের ১ সেপ্টেম্বর ৮৪ বছর বয়সে মৃত্যুবরণ করেন।

তথ্যসূত্র

১৯৩০-এ জন্ম
২০১৫-এ মৃত্যু
পশ্চিমবঙ্গের তৃণমূল কংগ্রেসের রাজনীতিবিদ
পশ্চিমবঙ্গের ভারতের কমিউনিস্ট পার্টি (মার্ক্সবাদী) এর রাজনীতিবিদ
পশ্চিমবঙ্গের ভারতের কমিউনিস্ট পার্টির রাজনীতিবিদ
পশ্চিমবঙ্গ বিধানসভার সদস্য ১৯৭১-১৯৭২
পশ্চিমবঙ্গ বিধানসভার সদস্য ১৯৭২-১৯৭৭
পশ্চিমবঙ্গ বিধানসভার সদস্য ১৯৭৭-১৯৮২
পশ্চিমবঙ্গ বিধানসভার সদস্য ১৯৮২-১৯৮৭
পশ্চিমবঙ্গ বিধানসভার সদস্য ১৯৮৭-১৯৯১
পশ্চিমবঙ্গ বিধানসভার সদস্য ১৯৯১-১৯৯৬
পশ্চিমবঙ্গ বিধানসভার সদস্য ১৯৯৬-২০০১
পশ্চিমবঙ্গ বিধানসভার সদস্য ২০১১-২০১৬
পূর্ব মেদিনীপুর জেলার ব্যক্তি
অশোক ঘোষ

অশোক ঘোষ একজন ভারতীয় রাজনীতিবিদ ছিলেন যিনি সর্বভারতীয় তৃণমূল কংগ্রেসের রাজনীতির সাথে যুক্ত ছিলেন। তিনি ১৯৮২, ১৯৮৭ ও ২০১১ সালে হাওড়া উত্তর থেকে পশ্চিমবঙ্গ বিধানসভার সদস্য হিসেবে নির্বাচিত হয়েছিলেন। তিনি ২০১৭ সালের ১৩ জানুয়ারি মৃত্যুবরণ করেন।

তথ্যসূত্র 

২০১৭-এ মৃত্যু
১৯৪২-এ জন্ম
পশ্চিমবঙ্গের তৃণমূল কংগ্রেসের রাজনীতিবিদ
পশ্চিমবঙ্গ বিধানসভার সদস্য ১৯৮২-১৯৮৭
পশ্চিমবঙ্গ বিধানসভার সদস্য ১৯৮৭-১৯৯১
পশ্চিমবঙ্গ বিধানসভার সদস্য ২০১১-২০১৬
পশ্চিমবঙ্গের ভারতীয় জাতীয় কংগ্রেসের রাজনীতিবিদ
হাওড়া জেলার ব্যক্তি
মদন বাউড়ি (মন্ত্রী)

মদন বাউরি একজন ভারতীয় রাজনীতিবিদ ছিলেন যিনি সর্বভারতীয় তৃণমূল কংগ্রেসের রাজনীতির সাথে যুক্ত ছিলেন। তিনি ১৯৮২ সাল থেকে ১৯৯৬ সাল পর্যন্ত পশ্চিমবঙ্গ বিধানসভায় ইঁদপুরের বিধায়ক হিসেবে দায়িত্ব পালন করেছেন। তিনি ১৯৯২ সাল থেকে ১৯৯৫ সাল পর্যন্ত পশ্চিমবঙ্গ সরকারের অসামরিক প্রতিরক্ষা দফতরের প্রতিমন্ত্রী হিসেবে দায়িত্ব পালন করেছেন। ২০০১ সালে তিনি সর্বভারতীয় তৃণমূল কংগ্রেসে যোগদান করেন। তিনি ২০১৫ সালের ১৬ সেপ্টেম্বর ৭৮ বছর বয়সে মৃত্যুবরণ করেন।

তথ্যসূত্র

২০১৫-এ মৃত্যু
পশ্চিমবঙ্গের রাজনীতিবিদ
১৯৩০-এর দশকে জন্ম
পশ্চিমবঙ্গের তৃণমূল কংগ্রেসের রাজনীতিবিদ
পশ্চিমবঙ্গ বিধানসভার সদস্য ১৯৮২-১৯৮৭
পশ্চিমবঙ্গ বিধানসভার সদস্য ১৯৮৭-১৯৯১
পশ্চিমবঙ্গ বিধানসভার সদস্য ১৯৯১-১৯৯৬
পশ্চিমবঙ্গের রাজ্য মন্ত্রিপরিষদের মন্ত্রী
পশ্চিমবঙ্গের ভারতের কমিউনিস্ট পার্টির রাজনীতিবিদ
মদন বাউড়ি (বিধায়ক)

মদন বাউরি হলেন একজন ভারতীয় রাজনীতিবিদ যিনি সর্বভারতীয় তৃণমূল কংগ্রেসের রাজনীতির সাথে যুক্ত। তিনি ২০০১ সাল থেকে ২০১১ সাল পর্যন্ত পশ্চিমবঙ্গ বিধানসভায় উখড়ার বিধায়ক হিসেবে দায়িত্ব পালন করেছেন। তিনি ২০১৮ সালের ৪ এপ্রিল ভারতের কমিউনিস্ট পার্টি (মার্ক্সবাদী) থেকে সর্বভারতীয় তৃণমূল কংগ্রেসে যোগদান করেন।

তথ্যসূত্র

জীবিত ব্যক্তি
পশ্চিমবঙ্গের রাজনীতিবিদ
পশ্চিমবঙ্গের তৃণমূল কংগ্রেসের রাজনীতিবিদ
পশ্চিমবঙ্গ বিধানসভার সদস্য ২০০১-২০০৬
পশ্চিমবঙ্গ বিধানসভার সদস্য ২০০৬-২০১১
পশ্চিমবঙ্গের ভারতের কমিউনিস্ট পার্টি (মার্ক্সবাদী) এর রাজনীতিবিদ
আব্দুর রহিম বক্সি

আব্দুর রহিম বক্সি হলেন একজন ভারতীয় রাজনীতিবিদ যিনি সর্বভারতীয় তৃণমূল কংগ্রেসের রাজনীতির সাথে যুক্ত। তিনি ২০১১ সালে পশ্চিমবঙ্গ বিধানসভায় মালতীপুরের বিধায়ক হিসেবে নির্বাচিত হয়েছিলেন। তিনি ২০১৯ সালের ১১ জানুয়ারি বিপ্লবী সমাজতন্ত্রী দল থেকে সর্বভারতীয় তৃণমূল কংগ্রেসে যোগদান করেন। ২০২১ সালে তিনি একই বিধানসভা কেন্দ্র থেকে তৃণমূল কংগ্রেসের টিকিটে নির্বাচিত হয়েছেন।

তথ্যসূত্র 

জীবিত ব্যক্তি
বিপ্লবী সমাজতন্ত্রী দল (ভারত) এর রাজনীতিবিদ
মালদহ জেলার ব্যক্তি
পশ্চিমবঙ্গের তৃণমূল কংগ্রেসের রাজনীতিবিদ
পশ্চিমবঙ্গ বিধানসভার সদস্য ২০১১-২০১৬
১৯৬৩-এ জন্ম
পশ্চিমবঙ্গ বিধানসভার সদস্য ২০২১-২০২৬
নবকুমার চট্টোপাধ্যায়

নবকুমার চট্টোপাধ্যায় একজন ভারতীয় রাজনীতিবিদ ছিলেন যিনি সর্বভারতীয় তৃণমূল কংগ্রেসের রাজনীতির সাথে যুক্ত ছিলেন। ১৯৭২ সালে তিনি মেমারি থেকে পশ্চিমবঙ্গ বিধানসভার সদস্য হিসেবে নির্বাচিত হয়েছিলেন। তিনি ২০১৫ সালের ১৪ মার্চ ভারতীয় জাতীয় কংগ্রেস থেকে সর্বভারতীয় তৃণমূল কংগ্রেসে যোগদান করেন। তিনি ২০১৫ সালের ২২ আগস্ট ৭১ বছর বয়সে মৃত্যুবরণ করেন।

তথ্যসূত্র

১৯৪০-এর দশকে জন্ম
২০১৫-এ মৃত্যু
পশ্চিমবঙ্গের রাজনীতিবিদ
পশ্চিমবঙ্গের তৃণমূল কংগ্রেসের রাজনীতিবিদ
পশ্চিমবঙ্গ বিধানসভার সদস্য ১৯৭২-১৯৭৭
পশ্চিমবঙ্গের ভারতীয় জাতীয় কংগ্রেসের রাজনীতিবিদ
ওয়াজিব আলী

ওয়াজিব আলী হলেন একজন ভারতীয় রাজনীতিবিদ যিনি বহুজন সমাজ পার্টির রাজনীতির সাথে যুক্ত। ২০১৮ সালে তিনি নগর বিধানসভা কেন্দ্র থেকে রাজস্থান বিধানসভার সদস্য হিসেবে নির্বাচিত হয়েছিলেন।

তথ্যসূত্র 

জীবিত ব্যক্তি
১৯৮০-এর দশকে জন্ম
বহুজন সমাজ পার্টির রাজনীতিবিদ
১৯৮২-এ জন্ম
রাজস্থান বিধানসভার সদস্য ২০১৮-২০২৩
নরেশ চন্দ্র চাকী

নরেশ চন্দ্র চাকী একজন ভারতীয় রাজনীতিবিদ ছিলেন যিনি সর্বভারতীয় তৃণমূল কংগ্রেসের রাজনীতির সাথে যুক্ত ছিলেন। তিনি ১৯৭২ সালে রানাঘাট দক্ষিণ থেকে ও ২০১১ সালে চাকদহ থেকে পশ্চিমবঙ্গ বিধানসভার সদস্য হিসেবে নির্বাচিত হয়েছিলেন। তিনি ২০১৪ সালের ২৪ ফেব্রুয়ারি ৭৯ বছর বয়সে মৃত্যুবরণ করেন।

তথ্যসূত্র

২০১৪-এ মৃত্যু
পশ্চিমবঙ্গের ভারতীয় জাতীয় কংগ্রেসের রাজনীতিবিদ
পশ্চিমবঙ্গের রাজনীতিবিদ
১৯৩০-এর দশকে জন্ম
পশ্চিমবঙ্গের তৃণমূল কংগ্রেসের রাজনীতিবিদ
পশ্চিমবঙ্গ বিধানসভার সদস্য ১৯৭২-১৯৭৭
পশ্চিমবঙ্গ বিধানসভার সদস্য ২০১১-২০১৬
আবদুল ওয়াহেদ (দ্ব্যর্থতা নিরসন)

আবদুল ওয়াহেদ বা আব্দুল ওয়াহেদবলতে যাদেরকে বোঝানো হতে পারে -

 আব্দুল ওয়াহেদ –বাংলাদেশের কুষ্টিয়া জেলার একজন মুক্তিযোদ্ধা ও কুষ্টিয়া-২ আসনের সাবেক সংসদ সদস্য।
 আবদুল ওয়াহেদ (বীর প্রতীক) – বাংলাদেশের একজন মুক্তিযোদ্ধা। বীর উত্তম ও বীর বিক্রম।
 আবদুল ওয়াহেদ (রাজনীতিবিদ) –ময়মনসিংহের গৌরীপুরের রাজনৈতিক নেতা। কলকাতার এসেম্বলীর সদস্য ছিলেন, এছাড়াও পূর্ব পাকিস্তান আইন পরিষদ সদস্য ছিলেন।

আরও দেখুন 

 আব্দুল ওয়াহিদ –উইকিপিডিয়া দ্ব্যর্থতা নিরসন পাতা।
 আবদুল ওয়াহেদ চৌধুরী –বাংলাদেশের একজন মুক্তিযোদ্ধা। বীর উত্তম ও বীর বিক্রম।
 আব্দুল ওয়াহিদ বিন যাইদ – প্রাথমিক যুগের একজন সুফি সাধক। তিনি হাসান বসরির একজন উত্তরসূরী ছিলেন।
 গাজী আবদুল ওয়াহিদ –বীর প্রতীক খেতাব প্রাপ্ত বাংলাদেশের স্বাধীনতা যুদ্ধের একজন মুক্তিযোদ্ধা।
 আবদুল ওয়াহিদ আদমজী –পাকিস্তানি শিল্পপতি। তিনি প্রাচীনতম পাটকল আদমজী জুট মিল্‌সের প্রতিষ্ঠাতা।
 আবদুল ওয়াহিদ সিদ্দিক –পাকিস্তানি রাজনীতিবিদ। তিনি বেলুচিস্তানের প্রাদেশিক পরিষদের নির্বাচিত সদস্য।
 আব্দুল ওয়াহিদ বিন যাইদ –প্রাথমিক যুগের একজন সুফি সাধক।
আব্দুল ওয়াহেদ

আব্দুল ওয়াহেদ (জন্ম: অজানা- মৃত্যু:২২ মার্চ ২০১৫) বাংলাদেশের কুষ্টিয়া জেলার একজন মুক্তিযোদ্ধা, রাজনীতিবিদ এবং সাবেক সংসদ সদস্য। তিনি কুষ্টিয়া-২ (ভেড়ামারা-মিরপুর) আসন থেকে বাংলাদেশ জামায়াতে ইসলামীর হয়ে ১৯৮৬ সালের জাতীয় সংসদ নির্বাচনে সাংসদ নির্বাচিত হয়েছিলেন। এছাড়াও তিনি দৈনিক সংগ্রাম পত্রিকায় নিয়মিত লেখালেখি করতেন।

জন্ম ও প্রাথমিক জীবন 
আব্দুল ওয়াহেদ ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) কুষ্টিয়া জেলার মিরপুর উপজেলার ছাতিয়ান ইউনিয়নের ধলসা গ্রামে জন্মগ্রহণ করেন। তার পিতার নাম দানেজ আলী। চার ভাই ও দুই বোনের মধ্য তিনি বড় ছিলেন। তিনি ১৯৬৮ সালে এসএসসি, ১৯৭১ সালে এইচএসসি, ১৯৭৫ সালে অর্থনীতিতে অনার্স এবং ১৯৭৬ সালে এমএ পাস করেন।

রাজনৈতিক ও কর্মজীবন 
আব্দুল ওয়াহেদ বাংলাদেশ জামায়াতে ইসলামীর কেন্দ্রীয় মজলিসে শূরা সদস্য, যশোর-কুষ্টিয়া অঞ্চলের কেন্দ্রীয় দায়িত্বশীল, ১৯৯১ সাল থেকে ২০১৩ সাল পর্যন্ত জামায়াতের কুষ্টিয়া জিলা আমীর হিসেবে দায়িত্ব পালন করেন। তিনি রাজশাহী বিশ্ববিদ্যালয়ের সিনেট সদস্য ছিলেন। তিনি স্বৈরাচার বিরোধী গণতান্ত্রিক আন্দোলনে গুরুত্বপূর্ণ ভূমিকা পালন করেন। ১৯৮৬ সালে কুষ্টিয়া-২ (ভেড়ামারা-মিরপুর) আসনে জাতীয় সংসদ নির্বাচনে বাংলাদেশ জামায়াতে ইসলামীর প্রার্থী হিসেবে নির্বাচনে সংসদ সদস্য নির্বাচিত হয়েছিলেন। লেখক হিসেবে তিনি পরিচিত ছিলেন। তার লেখা কয়েকটি ইসলামিক বই প্রকাশিত হয়েছিলো। তিনি দৈনিক সংগ্রাম সহ বিভিন্ন দৈনিকে লেখালেখি করতেন।

মৃত্যু 
আব্দুল ওয়াহেদ ২২ মার্চ ২০১৫ সালে কুষ্টিয়া জেনারেল হাসপাতালে হৃদযন্ত্রের ক্রিয়া বন্ধ হয়ে মৃত্যুবরণ করেন। মৃত্যুকালে তার বয়স হয়েছিলো ৬৩ বছর। তিনি স্ত্রী, দুই ছেলে, চার মেয়ে, নাতি-নাতনিসহ অসংখ্য গুণগ্রাহী রেখে যান। কুষ্টিয়া কেন্দ্রীয় ঈদগাহ ময়দানে জানাযা শেষে কুষ্টিয়া পৌর গোরস্থানে তাকে দাফন করা হয়।

আরও দেখুন 

 তৃতীয় জাতীয় সংসদ সদস্যদের তালিকা

তথ্যসূত্র

বহিঃসংযোগ 

 তৃতীয় জাতীয় সংসদ সদস্যদের তালিকা (১৯৮৬) –জাতীয় সংসদ

কুষ্টিয়া জেলার রাজনীতিবিদ
২০১৫-এ মৃত্যু
তৃতীয় জাতীয় সংসদ সদস্য
বাংলাদেশ জামায়াতে ইসলামীর রাজনীতিবিদ
জন্মের বছর অনুপস্থিত
জীবিত ব্যক্তি
লাৎসিও

লাৎসিও (; আ-ধ্ব-ব [ˈlattsjo]; )  দক্ষিণ ইউরোপের রাষ্ট্র ইতালির ২০টি প্রশাসনিক অঞ্চলের একটি। অঞ্চলটি ইতালির উপদ্বীপ অংশের কেন্দ্রভাগে অবস্থিত। লাৎসিও অঞ্চলে প্রায় ৫৯ লক্ষ লোকের বাস; এটি ইতালির দ্বিতীয় সর্বোচ্চ জনবহুল অঞ্চল (লোমবার্দিয়ার পরেই)। অঞ্চলটির বাৎসরিক স্থূল অভ্যন্তরীণ উৎপাদন ১৯ হাজার কোটি ইউরোর বেশি, ফলে এটির অর্থনীতির আকার ইতালির প্রশাসনিক অঞ্চলগুলির মধ্যে দ্বিতীয় বৃহত্তম। লাৎসিও অঞ্চলের রাজধানীর নাম রোম। রোম ইতালির জাতীয় রাজধানী এবং বৃহত্তম শহর।

লাৎসিও-র ভৌগোলিক আয়তন ১৭,২৪২ বর্গকিলোমিটার। এর উত্তরে তোসকানিয়া, উমব্রিয়া ও মার্কে অঞ্চলগুলি, পূর্বে আবরুৎসো ও মোলিজে অঞ্চলগুলি, দক্ষিণে কাম্পানিয়া অঞ্চল এবং পশ্চিমে টিরেনীয় সাগর (ভূমধ্যসাগরের অংশ)। অঞ্চলটি প্রধানত সমতল, তবে পূর্ব প্রান্তে ও দক্ষিণের জেলাগুলিতে অনুচ্চ পার্বত্য অঞ্চল বিদ্যমান।

তথ্যসূত্র

ইতালির প্রশাসনিক অঞ্চল
লাৎসিও
বলওয়ান্ত সিং

বলওয়ান্ত সিং একজন শিক্ষক ও রাজনীতিবিদ ছিলেন যিনি ভারতের কমিউনিস্ট পার্টি (মার্ক্সবাদী) এর রাজনীতির সাথে যুক্ত ছিলেন। তিনি পাঞ্জাব ভারতের কমিউনিস্ট পার্টি (মার্ক্সবাদী) এর সম্পাদক ছিলেন। এছাড়া, তিনি পাঞ্জাব বিধানসভার একজন সদস্য ছিলেন।

বলওয়ান্ত সিং একজন সরকারি স্কুলশিক্ষক ছিলেন। ১৯৬৮ সালে চাকরি ছেড়ে রাজনীতিতে যোগ দেন। ১৯৮০ সালে তিনি রাজপুরা থেকে পাঞ্জাব বিধানসভার সদস্য হিসেবে নির্বাচিত হয়েছিলেন। এছাড়া, তিনি ১৯৯৮ সাল থেকে ২০০৮ সাল পর্যন্ত  পাঞ্জাব ভারতের কমিউনিস্ট পার্টি (মার্ক্সবাদী) এর সম্পাদক হিসেবে দায়িত্ব পালন করেছেন।

বলওয়ান্ত সিং ২০১৯ সালের ২১ মার্চ ৮২ বছর বয়সে মৃত্যুবরণ করেন।

তথ্যসূত্র

১৯৩০-এর দশকে জন্ম
ভারতের কমিউনিস্ট পার্টি (মার্ক্সবাদী) এর রাজনীতিবিদ
২০১৯-এ মৃত্যু
পাঞ্জাব (ভারত) বিধানসভার সদস্য ১৯৮০-১৯৮৫
পাঞ্জাব (ভারত) বিধানসভার সদস্য ১৯৯৭-২০০২
পাঞ্জাব (ভারত) বিধানসভার সদস্য ২০০২-২০০৭
ভারতীয় বিদ্যালয়ের শিক্ষক
কালিচন্দ্র রায় চৌধুরী

কালীচন্দ্র রায়চৌধুরী (১৮২২ - ১৯৫৯)  ঊনবিংশ শতকের গোড়ার দিকের সাহিত্যিক ও প্রকাশক। অধুনা বাংলাদেশের রংপুরের কুন্ডীর জমিদার বংশে জন্ম। বাংলা সাহিতত্যের প্রতি তার বিশেষ অনুরাগ ছিল। রামনারায়ণ তর্করত্ন রচিত বাংলার আদি নাটক কুলীন কূলসর্বস্ব' কে পুরস্কৃত করে তিনি বাঙলা সাহিত্যে স্মরণীয় হয়ে আছেন। বাংলা সাহিত্যের বিকাশে ও প্রচারে সেসময় মুখ্য ভূমিকা পালন করেছেন। তারই উদ্যোগে মফস্সলে প্রথম মুদ্রাযন্ত্র প্রতিষ্ঠা হয় এবং রংপুর হতে 'রংপুর বার্তাবহ' প্রথম প্রকাশিত হয়। তার মৃত্যুর পর সেটি 'রংপুর দিকপ্রকাশ' নামে প্রকাশিত হতে থাকে।  তিনি নিজেও সাহিত্য রচনা করেছেন। 'স্বভাব দর্পণ' ও 'প্রেমরসাস্টক ' গ্রন্থের রচয়িতা তিনি।

তথ্যসূত্র

বহিঃসংযোগ
1. "রঙ্গপুরের বরেণ্য ব্যক্তিত্ব" 2007 সালে রংপুর গবেষণা পরিষদ কর্তৃক বৃহত্তর রংপুর জেলার 125 জন বরেণ্য ব্যক্তির তালিকা। জন্ম তারিখ ও মৃত্যু তারিখ সংগ্রহ করা হয়েছে।

বাঙালি সাহিত্যিক
বাঙালি সম্পাদক
রংপুর জেলার ব্যক্তি
ফুলবাড়িয়া ইউনিয়ন

ফুলবাড়িয়া ইউনিয়ন নামে বাংলাদেশে মোট ৩টি ইউনিয়ন রয়েছে। যথা:
 ফুলবাড়িয়া ইউনিয়ন, কালিয়াকৈর; (গাজীপুর জেলা)
 ফুলবাড়িয়া ইউনিয়ন, ফুলবাড়িয়া; (ময়মনসিংহ জেলা)
 ফুলবাড়িয়া ইউনিয়ন, মিরপুর; (কুষ্টিয়া জেলা)

আরও দেখুন 
 ফুলবাড়ী ইউনিয়ন, গোবিন্দগঞ্জ; (গাইবান্ধা জেলা)
 ফুলবাড়ী ইউনিয়ন, গোলাপগঞ্জ; (সিলেট জেলা)
 ফুলবাড়ী ইউনিয়ন, ফুলবাড়ী; (কুড়িগ্রাম জেলা)
 ফুলবাড়ী ইউনিয়ন, সারিয়াকান্দি; (বগুড়া জেলা)
ফুলবাড়ীয়া ইউনিয়ন, মিরপুর

ফুলবাড়িয়া ইউনিয়ন বাংলাদেশের কুষ্টিয়া জেলার মিরপুর উপজেলার একটি ইউনিয়ন।

অবস্থান ও সীমানা

ইতিহাস

প্রশাসনিক এলাকা

আয়তন ও জনসংখ্যা

শিক্ষা 
শিক্ষার হার : 

শিক্ষা প্রতিষ্ঠান

দর্শনীয় স্থান

উল্লেখযোগ্য ব্যক্তিত্ব

জনপ্রতিনিধি 
বর্তমান চেয়ারম্যান-

চেয়ারম্যানগণের তালিকা

১.আতাহার আলী (২০০৩-২০১২)

২.খন্দকার টিপু সুলতান( ২০১২-২০১৭)

৩.হাজী আব্দুস সালাম (২০১৭-২০২২)

৪.নুরুল ইসলাম(২০২২-বতমান

আরও দেখুন

তথ্যসূত্র

বহিঃসংযোগ 

মিরপুর উপজেলার ইউনিয়ন
কৃষ্ণদয়াল বসু

কৃষ্ণদয়াল বসু (২৭ জানুয়ারি ১৮৯৭ — ৮ জানুয়ারি ১৯৭২) বাংলার প্রখ্যাত শিশু-সাহিত্যিক।

জন্ম ও শিক্ষাজীবন 
কৃষ্ণদয়াল বসুর জন্ম অধুনা বাংলাদেশের ঢাকার চক-মীরপুরে। পিতার নাম হরিদয়াল বসু। ১৯১৬ খ্রীষ্টাব্দে ইংরাজীতে অনার্স সহ বি এ পাস করে কর্মজীবন শুরু করেন শিক্ষক হিসাবে। ময়মনসিংহের চন্দ্রকোনা হাই স্কুলের প্রধান শিক্ষক ছিলেন। ১৯২৮ খ্রীষ্টাব্দে পদত্যাগ করে কলকাতার মিত্র ইনস্টিটিউশনের শিক্ষক হয়ে আসেন। অবসরগ্রহণের আগে পর্যন্ত এখানেই সুখ্যাতির সঙ্গে ইংরাজী ও বাংলা ভাষার শিক্ষকতা করেন।

সাহিত্যচর্চা 
শিক্ষকতার সাথে সাথে ছোটদের জন্য বহু পত্র-পত্রিকায় প্রচুর ছড়া ও কবিতা নিয়মিতই লিখতেন। সেসব শিশু ও কিশোর পত্র পত্রিকার মধ্যে অন্যতম ছিল 'খোকাখুকু', 'শিশুসাথী', 'পাঠশালা', 'কৈশোরিকা' প্রভৃতি। এই সমস্ত পত্রিকায় প্রকাশিত কবিতাগুলি পরে 'রুনুঝুনু' নামে পুস্তকাকারে প্রকাশিত হয়। ১৯৫৭ খ্রীষ্টাব্দে প্রকাশিত  তার অপর কবিতার বই  হল- 'ছড়া ও ছন্দ'। তার রচিত কয়েকটি পুস্তক স্কুলপাঠ্য হিসাবে এক সময় সমাদৃত ছিল।

পুস্তকসমূহ 
অন্যান্য গ্রন্থগুলি হল -

 মোহনা

অনুবাদ 
 ডেভিড লিভিংস্টোন
 আন্দারসনের গল্প 
 ভার্জিন সয়েল মেঘদূত

অন্যান্য 
 পড়ার পরেও ভাবতে হয়
 ''কথা নিয়ে খেলা

মৃত্যু 
কৃষ্ণদয়াল বসু ১৯৭২ খ্রীষ্টাব্দের ৮ ই জানুয়ারি মৃত্যুবরণ করেন।

তথ্যসূত্র

১৯৭২-এ মৃত্যু
১৮৯৭-এ জন্ম
বাঙালি শিশুসাহিত্যিক
বাঙালি অনুবাদক
বাঙালি লেখক